Voi permitime asoleyar unes reflexones, que son necesaries de facer pela mio parte, como actor que fui nel intentu d'algamar una xunidá d'aición eleutoral ente los nacionalistes, primero, y, los nacionaliestes d'izquierda, dempués, de cara a les elleiciones autonómiques y de conceyu de mayu de 2011.  Nunca se faló tanto de xunidá y nunca hebio tanta voluntá d'acercamientu ente los que se mueven nel ambitu nacionalista,  asturianista, soberanista o independentista asturianu. Siéntome arguyosu y contentu de defender esa xunidá y de trabayar por ella y camiento que ye'l momentu de siguir plantegándola y de que nun cese l'alderique y la presión, especialmente, sobre les organizaciones polítiques pa qu'actuen responsablemente dende la so soberanía y defensa del so proyeutu políticu con coherencia y al tiempu con xenerosidá p'algamar alcuerdos ente elles na defensa de los intereses comunes de los asturianos y asturianes.